b'\n_START_ARTICLE_\nKlodvik III.\n_START_PARAGRAPH_\nKlodvik III., v\xc4\x8dasih tudi Klodvik Avstrazijski, je bil od leta 675 do 676 kralj Avstrazije, * ni znano, \xe2\x80\xa0 676._NEWLINE_Klodvik je bil morda sin Teoderika III. ali Klodvika II., njegovi avstrazijski prista\xc5\xa1i pa so ga prikazovali kot nezakonskega sina Klotarja III.. Na prestol ga je postavilo avstrazijsko plemstvo zaradi odpora do Dagoberta II., kandidata dvornega majordoma Vulfoalda. V tem \xc4\x8dasu je nevstrijski dvorni majordom Ebroin pobegnil iz samostanskega zapora in se pridru\xc5\xbeil Klodvikovim prista\xc5\xa1em. Ebroin je morda upal, da bo Klodvika izkoristil proti Teoderiku III. in Pipinu Heristalskemu v Nevstriji in Burgundiji. Ebroinu ni nikoli uspelo spodnesti Teoderika in Pipina, \xc4\x8detudi so mu vrnili prej\xc5\xa1nji majordomski polo\xc5\xbeaj._NEWLINE_Klodvik je kmalu po razglasitvi za kralja umrl. Med svojo vladavino ni naredil ni\xc4\x8desar po svoji volji in je bil lutka v rokah majordomov. Nekateri viri ga sploh ne omenjajo kot frankovskega kralja ampak kot uzurpatorja, ki morda sploh ni bil Meroving.'